የኮሮና ቫይረስ የተገኘባቸው ሰዎች   ቁጥር 130 ደረሰ
አዲስ አበባ ፦ ባለፉት 24 ሰዓታት የላቦራቶሪ ምርመራ ከተደረገላቸው 766 ሰዎች መካከል አራቱ የኮሮናቫይረስ እንደተገኘባቸው የጤና ሚኒስቴር አስታወቀ። በበሽታው የተያዙ ሰዎች አጠቃላይ ቁጥርም 130 ደርሷል።
 የጤና ሚኒስትር ዶክተር ሊያ ታደሰ ትናንት በሰጡት ጋዜጣዊ መግለጫ እንዳስታወቁት፣ የኮሮና ቫይረስ የተገኘባቸው አራቱም ኢትዮጵያውያን ሲሆኑ፣ 18፣ 25 እና የ15 ዓመት እድሜ ያላቸው ናቸው፡፡ ከተያዙት መካከልም ሶስቱ ሴቶች መሆናቸውን ሚኒስትሯ አስታውቀዋል፡፡
ቫይረሱ የተገኘባቸው ሶስቱ ሴቶች ከፑንት ላንድ የመጡና በጅግጅጋ ዩኒቨርሲቲ በአስገዳጅ ለይቶ ማቆያ ውስጥ የቆዩ መሆናቸውን አመልክተዋል። ከአራቱ መካከል የ23 ዓመት ወጣት የሆነው ደግሞ በኦሮሚያ
 ክልል ምእራብ ሀረርጌ ዞን ጉባ ኮርቻ ዞን ነዋሪ መሆኑንና ምንም አይነት የውጭ ጉዞ ታሪክ እንደሌለውም ሚኒስትሯ ገልጸዋል።
በመግለጫው እንደተመለከተው እስካሁን ለ16ሺ 434 ሰዎች የላብራቶሪ ምርመራ የተደረገ ሲሆን፣ ከነዚህም ወስጥ 67 ሰዎች በቫይረሱ ተይዘው በለይቶ ህክምና ውስጥ ይገኛሉ። 58 ሰዎች ደግሞ ሙሉ በሙሉ ያገገሙ ሲሆን፣ 8 ደግሞ በአዲስ መልክ አገግመዋል። በጽኑ የህክምና ክፍል ወስጥ ምንም ታማሚ እንደሌለ ተገልጿል።
አዲስ ዘመን ሚያዝያ 22/2012
በጋዜጣው ሪፖርተር